open-index/open-wikipedia-markdown huggingface dataset:
Amwajøyane

**Amwajøyane** (arabisk جزر أمواج, *Juzur Amwaj*) er ei gruppe kunstige øyar i Persiabukta nordaust i Bahrain, nær kysten av øya Muharraq. Dei dekkjer kring 2,79&nbsp;km².

Amwajøyane er eit pionerprosjekt i Bahrain og var den første øya som gav 100&nbsp;% sjølveige til utlendingar som bur i kongedømet Bahrain. Øyane gjer òg at det blir fleire eigedomar ved sjøsida. Då infrastruktur som elektrisitet, vegar, vatn, klokakk og telesamband nyleg var ferdig, var øyane klare som bustadområde. 

Amwajøyane vart bygde i det relativt grunne farvatnet nordaust for Muharraq, som er den nordlegaste øya i Bahrain. Øyane har område for bustader, handel (høghus), hotell og butikkar, i tillegg til ein sirkelforma marina med over 140 fortøyingsplassar og ein diameter på 240 meter. 

Det går ei vegfylling frå øyane over til hovudøya. Denne er kring 1,8&nbsp;km lang. Andre anlegg er ein skule, eit universitet, eit sjukehus, ein bensinstasjon, ein temapark og eit område med restaurantar og kafear. Avstanden mellom den nye øya og Bahrain internasjonale lufthamn er berre 8&nbsp;km.

Prosjektet vart utvikla av Ossis Property Developers til ein prislapp på 1,5 milliardar dollar. Amwajøyane vart utvikla i tre stadium. 

## Sjå òg
* Muharraq
* Hawarøyane
* Durrat Al Bahrain

## Kjelder

**Denne artikkelen bygger på «[[:en:Amwaj Islands|Amwaj Islands]]» frå ,  den 4. april 2017.* 
 

## Bakgrunnsstoff
*Amwajøyane - offisiell nettstad 
*Amwajøyane  - utviklingsprofil
*Detaljert kart
Halat Nuaim

**Halat Nuaim** (arabisk حالة نعيم) er ei øy i Bahrain. Han ligg utafor kysten av Muharraq, near byen Hidd. Øya har tradisjonelt vore busett av Al Nuaim-stamma, som ho er kalla opp etter. 

## Kjelder

**Denne artikkelen bygger på «[[:en:Halat Nuaim|Halat Nuaim]]» frå ,  den 4. april 2017.*
Johannes A. Bøe

**Johannes Andreasson Bøe** () var ein norsk lærar og politikar frå Herøy i Møre og Romsdal, og som representerte Oppland og Arbeidarpartiet på Stortinget i åra frå 1925 til 1945.

Bøe var son til ein gardbrukar på matrikkelgarden Indre-Bø i Herøy på Sunnmøre. I 1900 gjekk han mellomskulen i Volda, og tok i 1905 eksamen ved lærarskulen på Elverum. Dei neste åra var han lærar i Ålesund 1906, Balsfjord 1907-08, på Moldtustranda i Herøy 1909-11, Nordre Land 1911-14 og i Eidskog 1915. Frå hausten 1915 underviste han ved Randsfjord Folkehøgskule, i tida 1920-42 som fyrstelærar. Under andre verdskrigen var han aktiv i motstandsrørsla. Frå 1948 var han leiar av Noregs Bank si avdeling på Gjøvik.

Åra 1918-22 var Bøe formann i Jevnaker skulestyre. Han var varaordførar i heradet 1919-22 og deretter ordførar 1922-25. Hausten 1924 vart han så vald til stortingsmann for Arbeidarpartiet frå Oppland fylke, og sidan attvald ved dei neste fire stortingsvala. På Stortinget var han medlem i Landbrukskomiteen fram til 1930, deretter hadde han plass i Administrasjonskomiteen, frå 1937 som sekretær. Utanfor Stortinget var han elles medlem i Barnetrygdkomiteen av 1934.

I 1945 kom Bøe tilbake som ordførar i Jevnaker, ein posisjon han hadde til 1947. Han var formann eller sekretær i Jevnaker arbeiderparti gjennom fleire år, og i styret til *[[Oppland Arbeiderblad]]*.

## Kjelder
*Stortingsbiografi 
* 
*
Per Hestetun

**Per Klingenberg Hestetun** () var ein norsk  gardbrukar og politikar frå Årdal som representerte Sogn og Fjordane fylke og partiet Venstre på Stortinget i tida mellom 1922 og 1928.

## Karriere
Hestetun var son til ein gardbrukar i Øvre Årdal i Sogn. Han gjekk kurs på Sogndal Folkehøgskule både 1892/93 og 1896/97. Allereie i 1901 tok han over farsgarden på Hestetun og dreiv denne til han døydde. 

Han var ordførar i Årdal herad frå 1908 til 1919. I 1907 tok han initiativet så at Årdal Sparebank vart etablert. Mellom 1912 og 1926 var han styremedlem i sparebanken.

Ved stortingsvalet hausten 1921 vart Hestetun vald til stortingsmann for Venstre i Sogn Fjordane. Han vart sidan attvald både i 1924 og 1927. På Stortinget var han alle sesjonane medlem i Post- og telegrafkomiteen, frå 1925 som nestformann i komiteen til han døydde.

Hestetun omkom i ei fallulukke heime på garden sin, i september 1928. Dermed rykte Jakob A. Lothe inn til fast tingsete for 1929- og 1930-sesjonane.

## Kjelder
*Stortingsbiografi
Peter Johan Støren

**Peter Johan Støren** () var ein norsk kanalstyrar, busett i Skien. Han representerte kjøpstadene i Telemark og Aust-Agder på Stortinget i tida 1922-25, vald inn for partiet Høgre.

Støren var fødd i Spydeberg i Østfold, der far hans då var sokneprest. Sjølv var han frå 1875 til -78 elev ved Chalmerska Institutet i Göteborg. Frå 1879 til 1883 arbeidde han ved Smålensbana. Året 1883/84 studerte han veg- og vassbyggingsfag ved den tekniske høgskulen i Dresden. Deretter var han assistent 1885-86 ved byggjinga av Tyvold-Arvedalsbanen og 1886 hos vegstellet i Bratsberg amt. Frå 1890 til 1902 arbeidde han i Skiensvassdraget, fyrste året som fløytingsinspektør, sidan som understyrar. I 1902 fekk stillinga som driftsstyrar av Bandak-Nordsjø og Nordsjø-Skienskanalane,  ei stilling han hadde til han døydde. 

Åra 1915-18 var Støren styreformann for det kommunale elektrisitetsverket i Skien. Støren var stortingsmann frå dei åtte kjøpstadene i fylka Telemark og Aust-Agder i åra frå 1922. Perioden 1922-24 var han medlem i Universitets- og fagskulekomiteen. Etter attval hausten 1924, var han i 1925 nestformann i same komiteen. Han døydde før året var omme, og vart erstatta for resten av tingperioden av varamann Bjarne Solberg. 

## Kjelder
*Stortingsbiografi
Magnhild Eia

**Magnhild Eia** () er ein norsk politikar for Senterpartiet.

Eia er utdanna lærar. Ho har vore varaordførar i Lund kommune.
Ho blei vald som vararepresentant til Stortinget frå Rogaland for periodane 1993&ndash;1997, 1997&ndash;2001, 2001&ndash;2005 og 2005&ndash;2009.

Frå 2005 til 2007, under den andre Stoltenberg-regjeringa, var ho politisk rådgjevar i Kommunal- og regionaldepartementet.

## Kjelder
*Eia, Magnhild (1960-), stortinget.no
Haakon Irgens

**Haakon Irgens** () var ein norsk bankmann som representerte kjøpstadene i Buskerud og partiet Høgre på Stortinget 1925-27.

Irgens var fødd i Øyer, då far hans var prest i bygda. Han gjekk Treiders handelsskole i hovudstaden og tok i 1899 eksamen ved mellomskulen. Åra 1900-05 var han assistent ved Bergens Privatbank. Deretter arbeidde for Barmer Bank-Verein i tyske Düsseldorf, frå 1906 til -13 som assistent og 1913-15 som avdelingssjef og prokurist. I 1915 reiste han frå Tyskland til jobben som styrar for Odda Privatbank, ein filial av Bergens Privatbank. Fire år seinare tok han over som banksjef i Kongsberg Sparebank. På Kongsberg var Irgens overformyndar 1922-26 og medlem av bystyret 1922-25

Hausten 1924 vart Irgens vald til å representere dei tre kjøpstadene i Buskerud på Stortinget. Høgre-representanten var då sekretær i Protokollkomiteen. Då Høgre gjennom Stortingsvalet 1927 mista mange mandat til Stortinget 1928-30, vart ikkje Irgens attvald.

## Kjelder
*Stortingsbiografi
Hans Edvard Kjølseth

**Hans Edvard Olsson Kjølseth** () var ein norsk skulemann og borgarmeister (rådmann) frå Tresfjord i Romsdal som representerte kjøpstadene i Telemark og Aust-Agder på Stortinget i perioden 1925-27, vald for partiet Venstre.

Kjølseth var son til ein gardbrukar og bygningsmann på garden Øvstedal i dåverande Sylte herad. Frå 1887 til 1889 var han bygningsmann, deretter gjekk han eitt år i smedlære, før han 1890-93 arbeidde på Trondhjems mekaniske Værksted. Skuleåret 1893/94 gjekk han den tekniske skulen i Horten, før han i 1894-95 var han teiknar ved Kongsberg Våpenfabrikk. Frå 1895 til 1918 var Kjølseth tilsett ved Skiensfjordens mekaniske fagskole i Porsgrunn. Her var han lærar 1895-97, inspektør 1898-1901, overlærar 1901-08 og direktør 1908-18. Før han vart inspektør, studerte han ved Elektrotechnicum Komotau (dagens Chomutov) i Böhmen. Frå 1920 til 1941 var han borgarmeister i Porsgrunn, oppsagd av okkupasjonsmakta.

Kjølseth  var med i styringa av Skiensfjordens kommunale kraftselskap i nærare tretti år. Han var nestformann 1911-28 og formann 1928-1940. Ei tid var han også medlem av formannskapet i Porsgrunn.

Hausten 1924 vart Kjølseth vald inn på Stortinget frå dei åtte kjøpstadene i fylka Telemark og Aust-Agder. På Tinget var han sekretær i Militærkomiteen. Han var også medlem i Riksretten 1926/27 mot Berge-regjeringa. Utanom stortingsarbeidet var han formann i Gymnastikk-komiteen av 1929, og han var medlem i Komiteen om distriktsbefalet av 1938.

Kjølseth skreiv fleire læreverk, mellom anna i elementær mekanikk og i elektrisitetslære. I 1909 kom han ut med ei bok i høve Skiensfjordens mekaniske fagskole sitt 25-årsjubileum, og i 1937 ei anna då det lokale kraftselskapet markerte femti års drift.

## Kjelder
*Stortingsbiografi
Heilage tysdag

**Heilage tysdag** eller **store tysdag** (gresk Μεγάλη Τρίτη, *Megale Trite)*) er tysdagen i den stille veka eller veka før påske i kristendommen.

## Austleg kristendom

I orthodoks kristendom, den armenske apostoliske kyrkja og i orientalske katolske kyrkjer som følgjer bysantinsk ritus blir dagen kalla «store tysdag» eller «store og heilage tysdag».
Denne dagen markerer ein Likninga om dei ti brudejentene (Mat. 25:1-13). Dette vidarefører tema for den stille veka om å vera årvaken og om Kristus som brudgom.
Likninga om talentane (Matt. 25:14-30) blir også teken opp i salmesong denne dagen.

Ottesonggudstenesta frå måndag til onsdag i den stille veka er kjend som brudgomgudstenesta eller brudgombøna, noko som blir uttrykt i ein troparion ein messer ved byrjinga. Eit ikon av Kristus brudgom, kledd i lilla kappe med tornekrone på hovudet, blir plassert på ein analogion i midten av tempelet.

Gjennom dei tre kvardagane av den stille veka les ein heile teksten av dei fire evangelia, med ein stopp ved Joh. 13:31. Tekstane kan delast inn på ulike vis, men på tysdagen les ein gjerne andre  del av Markusevangeliet og to tredelar av Lukasevangeliet. Ved den sjette timen les ein også Esekiel 1:21-2:1.

## Vestleg kristendom

I den katolske kyrkja les ein Jesaja 49:1-6, Salmane 71:1-6 og 71:17, Første Korintarbrev 1:18-31 og Joh. 13:21-33 og 13:36-38.

Revised Common Lectionary, fastsetjinga av prekentekstar brukt i mange anglikanske, metodistiske, lutheranske,  gammalkatolske og reformerte kyrkjer, har Jesaja  49:1-7, Salmane 71:1-14, Første Korintarbrev 1:18-31 og Joh. 12:20-36 
som bibeltekstar for denne dagen.

## Kjelder

**Denne artikkelen bygger på «[[:en:Holy Tuesday|Holy Tuesday]]» frå ,  den 4. april 2017.*
R-423-1

{{språkvask^^
**R-423-1** er ein militær, mobil troposcatter eller Troposfærisk spreiing stasjon.

Stasjonen er meint for etablering av radiolinjesamband av typen troposcatter eller Troposfærisk spreiing i område med vanskeleg terreng, og i spesielle situasjonar med brot i andre sambandslinjer. Spesielt egna for Militær kommando og kontroll på strategisk, operasjonelt og taktisk nivå.

Tekniske karakteristikkar:
Frekvensband (МHz):	I – (4435-4555), I I– (4630-4750)
Antal frekvensar:	220
Avstand mellom frekvensane: (МHz)	1
Støyfaktor (dB)	
Sendareffekt: (W)	1500
Overføringsrate for digitale data: (kB/s) 512, 1024, 2,048

## Kjelder
*https://en.uos.ua/produktsiya/svyaz-i-asu/3-mobilnaya-troposfernaya-stantsiya-r-423-1m
Militær taktikk

**Militær taktikk** (gresk *taktikē*, kunsten å stille opp ei militær eining til strid) er ein del av krigsvitskapen. Nokre vil òg kalla dette krigskunst. Det handlar om å bruka dei ulike militære einingane slik at ein når militære målsetjingar.

Taktikken gjeld basisen for oppstilling av troppane, rørsle og strid, bruk av våpen og våpengreinar og samansetjinga av desse på nivå frå lag til og med brigade  

For arménivå nyttar ein uttrykket operasjonell kunst, og på generalstabsnivå brukar ein militær strategi. Samansett skal taktikken vinna slaget, medan strategien skal vinna krigen. «Taktikk» kan òg brukast generelt for å vise framgangsmåtar til å nå mål i kvardagen.
I Noreg er taktisk kommando underlagt det operasjonelle kommandonivået (FOH), til dømes Brigadekommando, Norwegian Task Group (NorTG) eller Norwegian 
Air Operations Centre (NAOC).

## Litteratur
* Gerhard Muhm, *German Tactics in the Italian Campaign*, http://www.larchivio.org/xoom/gerhardmuhm2.htm
* Gerhard Muhm, *La tattica tedesca nella campagna d'Italia, in linea gotica avamposto dei Balcani*, (Hrsg.) Amedeo Montemaggi - Edizioni Civitas, Roma 1993

## Sjå òg
*Carl von Clausewitz
*Strategi
*Oppdragstaktikk
*Kommandostyring
*Lynkrig
*Infiltrasjonstaktikk
*Eld og rørsle
*Argumentasjon
*Hersketeknikk

## Kjelder
*Forsvarets fellesoperative doktrine -
Maja Dunfjeld

**Maja Hilma Dunfjeld** () er ein sørsamisk forskar og rettleiar innan duedtie – tradisjonell samisk brukskunst. 

Dunfjeld er fødd i Namdalen og busett i Harran. Ho er dotter av duedtie-kunstneren Lars Dunfjeld og syster av juristen Leif Dunfjeld. 

Maja Dunfjeld er utdanna formingslærar ved Statens lærerhøgskole i forming, Oslo, der ho blei den første i landet som tok hovudfag i samisk brukskunst i 1989. I 2001 tok ho doktorgrad i kunsthistorie ved Universitetet i Tromsø.

Dunfjeld har mellom anna arbeidd som lærar ved Snåsa ungdomsskole, konsulent i duedtie for dei sørsamiske områda frå 1980, fyrsteamanuensis ved Samisk høgskole og dagleg leiar ved Duodjeinstituhtta (utviklingssenter for samisk handverk). Den siste tida som yrkesaktiv var ho dagleg leiar ved Sijti Jarnge i Hattfjelldal.

I doktoravhandlinga studerte ho fire gjenstandsgrupper: hornskeier (*tjåerviebuste*), vandringsstavar (*klaahka*), mjølkebollar (''naehpie'') og bringeklede (*boengeskuvmie*) til gåptoe, samedrakten. Utgangspunktet hennar er at samisk utsmykkingskunst er både praktisk, estetisk og kommunikativ. Ornamentikken spegler ein holistisk samisk religion «hvor *bissie*, det hellige, er en del av hverdagen og gjennomstrømmer hele tilærelsen.»
Dunfjeld har også skrive om sørsamisk visuell kultur i det trønderske kunsthistorieverket *Se Trøndelag!*

## Kjelder

----
**Denne artikkelen bygger på «[[:nb:Maja Dunfjeld|Maja Dunfjeld]]» frå ,  den 5. april 2017.*  

## Bibliografi

*
Vasconcellea

***Vasconcellea*** er ei slekt av blomstrande plantar i papayafamilien. Ho omfattar 20 eller 21 artar. Dei fleste av desse var tidlegare rekna til slekta *[[Carica]]*, men er blitt flytta på grunn av genetiske prov. Namnet på slekta er også blitt skrive *Vasconcella*.

Slekta stammar frå tropisk Sør-Amerika. 
Plantane i slekta er eviggrøne buskar eller småtre med tjukk stamme. Dei kan bli opptil 5 m høge. Mange har frukt som kan etast, liknande papaya. Nokre av dei er utbreidde kulturplantar i Sør-Amerika.

;Artar:
**[[Vasconcellea candicans]]* (Mito)
**[[Vasconcellea cauliflora]]*
**[[Vasconcellea chilensis]]*
**[[Vasconcellea pubescens]]* (Syn. *Vasconcellea cundinamarcensis*, fjellpapaya)
**[[Vasconcellea crassipetala]]*
**[[Vasconcellea glandulosa]]*
**[[Vasconcellea goudotiana]]*
**[[Vasconcellea horovitziana]]*
**[[Vasconcellea longiflora]]*
**[[Vasconcellea microcarpa]]*
**[[Vasconcellea monoica]]*
**[[Vasconcellea omnilingua]]*
**[[Vasconcellea palandensis]]*
**[[Vasconcellea parviflora]]*
**[[Vasconcellea pulchra]]*
**[[Vasconcellea quercifolia]]*
**[[Vasconcellea sphaerocarpa]]*
**[[Vasconcellea sprucei]]*
**[[Vasconcellea stipulata]]*
**[[Vasconcellea weberbaueri]]*

;Hybridar
**Vasconcellea × heilbornii* (babaco)

## Kjelder

**Denne artikkelen bygger på «[[:en:Vasconcellea|Vasconcellea]]» frå ,  den 5. april 2017.* 
*** oppgav desse kjeldene:*
***Germplasm Resources Information Network: ''Vasconcellea''
***Ghent University: ''Vasconcellea''
***Badillo, V. M. (2000). Carica L. vs. Vasconcella St. Hil. (Caricaceae) con la rehabilitacion de este ultimo. *Ernstia* 10: 74–79.
***Badillo, V. M. (2001). Nota correctiva Vasconcellea St. Hil. y no Vasconcella (Caricaceae). *Ernstia* 11: 75–76.
*** Scheldeman, X. (2002). Distribution and potential of cherimoya (''Annona cherimola'' Mill.) and highland papayas (''Vasconcellea'' spp.) in Ecuador
***Van Droogenbroeck, B. et al. (2002). AFLP analysis of genetic relationships among papaya and its wild relatives (Caricaceae) from Ecuador. *Theoret. Appl. Genet*. 105: 289–297.
Infraraud målsøkjar

**Infraraud målsøkjar**  er ein vanleg type målsøkjar for missil av alle slag. Den er passiv og styrer mot den delen av målet som strålar ut infraraudt lys (det vil seie den varmaste delen på den elektromagnetiske frekvensskalaen). 

## Kjelder
*

**Denne artikkelen bygger på «[[:sv:Infraröd målsökare|Infraröd målsökare]]» frå ,  den 5. april 2017.*
Heilage onsdag

**Heilage onsdag** eller **store onsdag** er onsdagen i den stille veka eller veka før påske i kristendommen, dagen før skjærtorsdag.

## Bibeltekstar

Hendingane i evangelia i Det nye testamentet knytt til denne dagen er ei samansverging mellom «overprestane og dei eldste i folket» om å ta livet av Jesus og salvinga av Jesus i Betania.
Læresveinane meiner olja burde vore seld og pengane gjevne til dei fattige. Men ifølgje Johannesevangeliet vil Judas Iskariot ha pengane sjølv. Han går til overprestane og avtaler med dei å svika Jesus. For det får han tretti sølvpengar.

## Austleg kristendom

I ortodoks kristendom held ein som måndag en og tysdagen ei  ottesonggudsteneste kjend som brudgomgudstenesta eller brudgombøna. Gudstenesta ender med ein salme av Kassia frå 800-talet som fortel historia om den syndige kvinna som salva Jesus, mykje sett frå hennar synsvinkel. Salmen kan ta opptil 25 minutt å synga, og kan vera særs rørande.

I gresk tradisjon og ein del stader skikken har spreidd seg til er det vanleg å salva heile kyrkjelyden onsdags kveld.

Gjennom dei tre kvardagane av den stille veka les ein heile teksten av dei fire evangelia, med ein stopp ved Joh. 13:31. På onsdagen er gjerne andre halvdel av Markusevangeliet og den delen av Johannesevangeliet ein skal lesa att.

## Vestleg kristendom

I den katolske kyrkja les ein Jesaja 50:4-9 Salmane 69:8-10, 21-22, 31, 33-34 og Matt. 26:14-25.

Prekentekstar i mange protestantiske kyrkjer er Jesaja 50:4-9, Salmane 70, Hebearbrevet  12:1-3 og Joh. 13:21-32.

## Namn på heilage onsdag

I Sverige har dagen vore kjend som *dymmelonsdag*. Ein *dymmel* eller *dymbil* er eit trestykke som ein brukte til å slå på kyrkjeklokkene denne dagen for å få ein meir dempa lyd enn med metallkolvar. Nemninga *dymmelonsdag* er også blitt brukt om oskeonsdag, og dei to dagane kan forvekslast av allmugen.

I Tsjekkia er dagen kjend som *Škaredá středa* ('stygge onsdag'), 'svarte onsdag' eller 'sotfeieonsdag'. Dette er ein dag då ein tradisjonelt reingjer golv, møblar, vindauge og skorsteinar. Sidan skorsteinen må vera kald for å reingjerast, blei det ikkje kokt mat på denne dagen. I staden hadde ein enkle, kalde måltid. Etter reingjeringa tek ein møblane på plass att og pynter til påske. I Podluľí-regionen er det vanleg å teikna kortvarige blomar på vindauge med såpe eller på bakken med vatn eller sand.

På Irland har dagen vore kjend som «Spy Wednesday», der *spy* truleg har tydinga 'lure' eller 'overfalle' og viser til Judas sitt svik.

På Malta er dagen kjend som *L-Erbgħa tat-Tniebri* ('skuggeonsdag'), som viste til det liturgiske mørket. Tidlegare kunne barn slå på stolane i kyrkja for å laga lyd av torever.

## Kjelder


**Denne artikkelen bygger på «[[:en:Holy Wednesday|Holy Wednesday]]» frå ,  den 5. april 2017.*
SSC-1b SEPAL

**SSC-1b SEPAL** (russisk Редут, NATO-kallenamn **SSC-1 Sepal**) er eit sovjetisk kystforsvarsmissilkompleks som kan skyte på avstandar frå 25 til 460 kilometer mot skip i overflatestilling. Missilkomplekset vart konstruert frå 1960 og brukar missilet P-35 frå avfyringsramper basert på lastebilar.

## Referansar
Anton Jenssen (1879-1967)

**Anton Marius Jenssen** () var ein dansk-norsk kjøpmann som representerte kjøpstadene i Vestfold på Stortinget i åra frå 1925 til 1945. Den fyrste treårsbolken var han representant for Norges Socialdemokratiske Arbeiderparti, sidan for det samla Arbeidarpartiet.

Jenssen var fødd i Herning i Danmark, der far hans eigde og dreiv ei mylne. I 1894 emigrerte den unge Jenssen til Noreg. Han arbeidde som handelsmann i ullvarebransjen, og som agent for tekstilindustrien. Fram til 1901 heldt han til i Horten, sidan var han busett i Tønsberg. Frå 1907 til 1928 dreiv han ei trikotasjeforretning med strikkeri.

I alle år frå 1910 til 1936 var Jenssen medlem av bystyret i Tønsberg. Frå 1910 til -18 var han også redaktør og forretningsførar i avisa Vestfold Social-Demokrat (Vestfold Arbeiderblad) og styreformann 1921-33 i same avisa. Ei tid var han styreformann i Samvirkebanken.

Hausten 1924 vart Jenssen vald til stortingsmann frå dei fem kjøpstadene i Vestfold, vald for NSA. Gjennom attval dei neste fire stortingsvala, då for Arbeidarpartiet, var han stortingsrepresentant heilt fram til 1945. Alle tingsesjonane var han medlem i Justiskomiteen. I 1926/27 var han medlem i Riksretten mot Berge-regjeringa.

Jenssen var mykje aktiv i fråhaldsrørsla. I tida 1933-38 sat han som formann i Avholdsfolkets Landsnevnd, og han var medlem i dei offentlege utvala Råspritkomiteen av 1934 og Komiteen om Statens Edruelighetsråd av 1935. Då den sistnemnde komiteen valde å opprette rådet, vart Jenssen frå 1. september 1936 den fyrste kontorsjefen i Statens Edruelighetsråd.

## Kjelder
*
Karl Olafsen

**Karl Bolivar Olafsen** () var ein norsk meieriarbeidar frå Tune i Østfold som representerte kjøpstadene i Østfold og Akershus fylke på Stortinget  i åra 1922-27. Han var vald for Norges Socialdemokratiske Arbeiderparti.

Karl Olafsen var fødd utanfor ekteskap. Han voks opp i Tune og sidan Sarpsborg, men då stefaren døydde, flytta mora med familien tilbake til Tune. Frå 1895 arbeidde Karl Olafsen ved De Norske Melkefabrikker i Sandesund i tretti år.

Frå 1910 var Olafsen medlem av bystyret i Sarpsborg, som ordførar frå 1919 til han døydde. Han var også skulestyreformann i Sarpsborg 1915-18, og leiar av ein komite som handsama spørsmålet om utviding av Sarpsborg by.

Hausten 1921 vart Olafsen vald til stortingsmann frå dei fire byane i Østfold og kjøpstaden Drøbak i Akershus. Han vart vald for det nyskipa Norges Socialdemokratiske Arbeiderparti, eit parti danna av utbrytarar frå det radikaliserte Norske Arbeidarparti. Ved Stortingsvalet 1924 vart han attvald. Både i den fyrste og andre tingperioden var han medlem i Universitets- og fagskulekomiteen. Tidleg i 1927-sesjonen døydde Olafsen, 46 år gammal. Abraham Aakre rykte då inn på Tinget som tidlegare fyrste varamann.

## Kjelder
*Stortingsbiografi
Herman Løvenskiold

**Herman Løvenskiold** () var ein norsk godseigar og oberstløytnant frå Oslo som representerte Telemark og partiet Høgre på Stortinget åra 1922-27. Frederik Løvenskiold var bestefar hans.

Herman Løvenskiold var son til ein godseigar. Han tok studenteksamen ved Aars & Voss skule i hovudstaden i 1887, og vart offiser i 1890. Frå 1895 var han knytt til generalstaben, fyrst som aspirant, frå 1900 som kaptein. I 1907 overtok han farens storgard Rafnes i Bamble. Ved sidan av å pleie den militære karrieren vart han då også godseigar. I september 1914 vart han utnemnd til bataljonsjef og samstundes forfremja til major. Frå 1. januar 1918 var han nestsjef ved Telemarkens infanteriregiment nr 3, med rang av oberstløytnant.

Løvenskiold var formannskapsmedlem i Bamble herad frå 1910 til han døydde, perioden 1919-22 var han ordførar. Frå 1914 var han styremedlem i Langesundsfjordens Kraftselskap . 

Hausten 1921 vart Løvenskiold vald til stortingsrepresentant frå valkrinsen Telemark, attvald i 1924. På Tinget var Høgre-mannen medlem i Sosialkomiteen 1922-24, formann i Militærkomiteen 1925-26 og medlem i Utanriks- og konstitusjonskomiteen 1927. Den 1. februar 1927, då Stortinget debatterte nyordninga av Forsvaret, Forsvarsordningen av 1927, var Løvenskiold råka av ei hjerneblødning. Han døydde dagen etter.

## Kjelder
*Stortingsbiografi
Ingebrigt Huus

**Ingebrigt Ingebrigtsson Huus** () var ein norsk gardbrukar frå Singsås i Sør-Trøndelag som møtte på Stortinget i åra 1919-27. Han representerte einmannskrinsen Gauldalen og partiet Venstre perioden 1919-21, sidan var han representant for Sør-Trøndelag fylke og Bondepartiet.

Huus var son til ein leiglending i Singsås. Skulevinteren 1888/89 gjekk han amtsskulen. I 1892 kjøpte han farsgarden Hus i Singsås av Røros koparverk, og vart sjølveigarbonde.

Frå kring hundreårsskiftet var Huus ein sentral mann i styringa av Singsås herad. Han var ordførar 1904-16 og på ny 1934-37. Elles var han med i fattigstyret og ei rad andre utval i heradet.

Ved stortingsvalet 1918 lukkast Huus å vinne stortingsmandatet frå Gauldalen krins. Han representerte då partiet Venstre i perioden 1919-21. Etter Landmannsforbundet (Bondepartiet) stilte liste til stortingsvalet 1921, melde Huus overgang og vart vald til tingmann frå Sør-Trøndelag, både då og i 1924. Alle dei ni sesjonane han var stortingsrepresentant hadde han sete i Vegkomiteen, dei siste tre sesjonane som sekretær i komiteen. Perioden 1922-24 var han også varapresident i Odelstinget, og under Riksretten 1926/27 var han med å frikjenne Berge-regjeringa.

Huus var landsstyremedlem i Bondepartiet 1921-24 og 1928-34. Perioden 1922-26 var han landsstyremedlem i Norges Bondelag. Han var også medlem i Selbukommisjonen av 1928 som arbeidde med å selje skogseigedomane i Ths. Angells stiftelse, og frå 1933 var han medlem i Tilsynskommisjonen for Dovrebanen og Rørosbanen.

## Kjelder
*Stortingsbiografi
Magnar Sortåsløkken

**Magnar Sortåsløkken** () er ein norsk arbeidar, politikar og byråkrat frå Ringsaker. Han var stortingsrepresentant frå Hedmark og for Sosialistisk Venstreparti frå 1985 til 1997.

Sortåsløkken, som var son til ein industriarbeidar, gjekk handelsskule 1963/64. Han var så produksjonsarbeidar ved Moelven Brug frå 1964 til 1981. Deretter arbeidde han som tillitsmann på Moelven Brug til han vart vald inn på Stortinget.

Hausten 1985 kom Sortåsløkken inn på Stortinget på sistemandatet til Hedmark. Gjennom attval dei to neste stortingsvala representerte han SV på Tinget i tolv år. Alle tolv åra var han medlem i Sosialkomiteen, den siste fireårsperioden også visepresident i Lagtinget. Han stilte ikkje til val i 1997.

Frå 1997 til 2004 var Sortåsløkken fagsjef i Landsforeningen for Hjerte- og Lungesyke, og deretter rådgjevar i same organisasjonen.

## Kjelder
*Stortingsbiografi
Ragnvald Fagerheim

**Ragnvald Olson Fagerheim** () var ein norsk lærar, lokalhistorikar og Venstre-politikar. Han var frå Rivedal og busett i Dale i Fjaler kommune. 
Fagerheim tok eksamen frå Elverum lærerskole 1903, og var lærar m.a. ved Dingemoen skule i Dale frå 1921. Han underviste i nynorsk i skulane før kommunestyret hadde gjort formelt vedtak om nynorskbruk.

Fagerheim var medlem av kommunestyret frå 1914, skulestyreformann 1917-1934 og ordførar 1935-1940 og 1945-1947.

Han var forfattar av bygdeboka for Fjaler, og artikkelsamlinga «Fjaler gjennom 1000 år» (utgj. 1977). 
Ragnvald Fagerheim var far til Oddleif Fagerheim og Magne Fagerheim. Han var den siste som dreiv lærargarden på Vollen, og borna hans har sett opp ein minnestein over faren på tunet i Klokkargarden.
 
## Bibliografi
### Bøker
*
*
*
*
*

### I tidsskrift - eit utval
* Lokalhistoriske artiklar Sogn og Fjordane

## Kjelder
* Fylkesleksikon Sogn og Fjordane 

## Bakgrunnsstoff
* Om Ragnvald Fagerheim i Lokalhistoriske artiklar Sogn og Fjordane
* Gravminner i Norge
Mohamed Gharib Bilal

**Mohamed Gharib Bilal** () er ein tanzaniansk politikar som var visepresident i landet frå 6. november 2010 til 5. november 2015. Frå 1995 til 2000 var han regjeringssjef på Zanzibar. Han har studert matematikk og fysikk ved Homard University i Washington, D.C. og University of California, Berkeley, der han tok ein doktorgrad i fysikk.

## Referansar
Arve Uglum

**Arve Uglum** () er ein norsk journalist og redaktør fødd i Skjolden i Luster kommune, oppvaksen i Kaupanger og busett i Sogndal. I 2020 vart han redaktør i Sogn Avis.

Han er kjend som reportar og programleiar for NRK TV og NRK Radio. Uglum er medforfattar av boka *Grautmål* basert på Uglum sitt eige radioprogram med same namn om dialektord frå Sogn og Fjordane. Sidan 2013 har han vore programleiar for NRK-serien *[[Der ingen skulle tru at nokon kunne bu]]*, etter at Oddgeir Bruaset, som han vann Kringkastingssjefens språkpris for i 2018.

Han fekk Kringkastingsprisen 2020 frå Kringkastingsringen.

## Bibliografi
*

## Kjelder

----

**Denne artikkelen bygger på «[[:nb:Arve Uglum|Arve Uglum]]» frå ,  den 6. april 2017.*  

## Bakgrunnsstoff
* Fylkesleksikon Sogn og Fjordane 
* Skald forlag
Magne Fagerheim

**Magne Fagerheim** () var ein norsk adjunkt, lokalhistorikar og SV-politikar. Han var frå Dale i Fjaler kommune. 
Fagerheim var lærar ved Falchs Pensjonat- og Middelskole, og dreiv saman med brørne Oddleif Fagerheim og Sverre Fagerheim Sunnfjord Gymnas i tida 1943-1951.

Fagerheim har vore medforfattar av bygdeboka for Fjaler. Saman med Magne Bøtun skipa Fagerheim i 1965 fylkesavdelinga av Sosialistisk Folkeparti, som i 1974 gjekk inn i SV.

Han var leiar av Fjaler Sogelag og i styret i Sunnfjord Sogelag i mange år.

Magne Fagerheim var son til Ragnvald Fagerheim og bror til Oddleif Fagerheim.

## Bibliografi
### Bøker
*
*
*
*
*
*

### I tidsskrift - eit utval
* Lokalhistoriske artiklar Sogn og Fjordane

## Kjelder
* Fylkesleksikon Sogn og Fjordane 

## Bakgrunnsstoff
* Om Magne Fagerheim i Lokalhistoriske artiklar Sogn og Fjordane
* Gravminner i Norge
Olaug A. Haugen

**Olaug A. Haugen** () er ein norsk bibliotekar og forfattar. Ho er frå Dale i Fjaler kommune og busett i Førde. 
 
## Bibliografi
### Bøker
*
*

### I bøker - eit utval
*

### I tidsskrift - eit utval
* Lokalhistoriske artiklar Sogn og Fjordane

## Kjelder
* Nynorsksenteret
Ludvig Engesæter

**Ludvig Torsteinsson Engesæter** () var ein norsk lærar og lokalhistorikar. Han var frå Brekke i Gulen kommune. 
Engesæter tok lærareksamen 1880. Frå 1885 var han lærar i Bergen, og frå 1911 overlærar ved Sandviken skole. Han var medlem av Bergen skolestyre 1903-1909, og var i mange år formann i Bergen Lærerlag, og 1896-1917 var han medlem av landsstyret i Norges Lærarlag.

Frå 1929 var Engesæter engasjert for å skrive bygdeboka for Brekke kommune.

## Bibliografi
### Bøker
*
*
*

## Kjelder
*Fylkesleksikon Sogn og Fjordane
Per H. Bøthun

**Per H. Bøthun** () var ein norsk lærar, politikar og lokalhistorikar. Han var frå Fresvik, den gong Leikanger kommune, no Vik kommune. Bøthun var medlem av Leikanger kommunestyre 1922-1958 med unntak av krigsåra. Frå 1928 sat han i formannskapet, og var ordførar i perioden 1952-1958.

Bøthun var m.a. leiar i Fresvik Ungdomslag i 20 år, og har som lokalhistorikar m.a. skrive gards- og ættesoga for Leikanger kommune.

## Bibliografi
### Bøker
*

### I tidsskrift - eit utval
* Lokalhistoriske artiklar Sogn og Fjordane

## Kjelder
*Fylkesleksikon Sogn og Fjordane 

## Bakgrunnsstoff
* Om Per H. Bøthun i Lokalhistoriske artiklar Sogn og Fjordane
* Gravminner i Norge
MultiLing – Senter for fleirspråklegheit

**MultiLing – Senter for fleirspråklegheit** er eit lingvistisk senter for framifrå forsking ved Universitetet i Oslo, og er under Institutt for lingvistiske og nordiske studiar. MultiLing forskar på ulike tema innan sosiolingvistikk og psykolingvistikk, med fokus på fleirspråklegheit, samstundes som senteret blant anna tilbyr emne for masterstudentar, eigne PhD-kurs og ymse arrangement retta mot eit publikum utanfor akademia.

## Skiping
MultiLing fekk finansiering frå Noregs forskingsråd til å starte opp som eit senter for framifrå forsking sommaren 2013.

## Tilsette
### Kjernegruppe
*Elizabeth Lanza – Senterleiar, professor
*Unn Røyneland – Nestleiar, professor
*Bente Ailin Svendsen – Professor
*Hanne Gram Simonsen – Professor emerita
*Jan Svennevig – Professor
*Inger Moen – Professor emerita †
*Anne Golden – Professor
*Else Ryen – Førsteamanuensis emerita
*Janne Bondi Johannessen – Professor
*Pia Lane – Professor
*Monica Norvik Knoph – Forskar
*Marianne Lind – Forskar
*Jannis Androutsopoulos – Professor II
*Mira Goral – Professor II
*Aneta Pavlenko – Professor II
*Alastair Pennycook – Professor II
*Emel Türker-Van der Heiden – Fyrstelektor

### Administrasjon
*Mari Camilla Risdal Otnes – Administrativ leiar
*Elisabeth Maria Neuhaus – Fyrstekonsulent

## Referansar


## Bakgrunnsstoff
* Senter for flerspråklighet, offisiell nettstad
* MultiLing – Center for Multilingualism in Society across the Lifespan, offisiell Facebook-side
Harald Sollie

**Harald Bredo Sollie** () var ein norskadvokat og offiser frå Horten som representerte partiet Høgre på Stortinget i periodane 1919-21 og 1925-27. Hans Sollie var ein brorson.

Harald Sollie var son til ein gardbrukar. Etter å ha gått middelskolen arbeidde han både i forretningar og ved postkontoret i heimbyen. Han tok så studenteksamen ved Gundersens skole i hovudstaden i 1891. Fire år seinare vart han cand. jur. frå universitetet. Åra 1896-98 var han fullmektig i Øvre Telemarkens østenfjelske sorenskriveri, og sidan hos sorenskrivaren i Mellem Jarlsberg. Frå 1899 var han medeigar i L.B. Johansens sakførarforretning i Kristiania.

Samstundes tok Sollie vare på si karriere i det militære. I 1900 vart han premierløytnant og i 1903 kaptein i Marinens intendanturkorps, medan han i tida 1901-05 fungerte som militær avhøyrsdommar i Mellem Jarlsberg. Frå 1913 til 1923 var han krigsadvokat for den norske marinen. Åra 1924-25 var han jurdisk rådgjevar ved hovudstasjonen til Marinen. Den 17. september 1925 vart han forfremja til kommandørkaptein og samstundes sjef for Marinen sitt intendantur, ei stilling han hadde til 1935.

Sollie var medlem i Horten bystyre 1907-13 og på ny frå 1925 til 1934. Han var formann 1927-46 i forliksrådet i byen og styreformann i Horten og Omegns Privatbank frå 1903 til 1939.

Sollie representerte valkrinsen Horten på Stortinget 1919-21 og kjøpstadene i Vestfold på Stortinget 1925-27. I begge tingperiodane var han medlem i Militærkomiteen. Han var elles i 1920-21 medlem i Den departementale lønnskomite av 1919.

## Kjelder
*Stortingsbiografi
Nils Belland

**Nils Salvesson Belland** () var ein norsk gardbrukar og politikar frå Vegusdal i Aust-Agder som representerte partiet Venstre på Stortinget frå 1919 til 1933. Han møtte 1919-21 frå einmannskrinsen Oddernes, sidan som representant for Vest-Agder fylke.

Belland var son til ein gardbrukar. Han gjekk amtsskulen i Iveland vinteren 1896/97 og landbruksskulen for Setesdal i 1898-99. Fram til 1905 var han i arbeid på farsgarden i Vegusdal, samstundes var han emissær for Kristiansand og Omegns Indremisjon i åra 1900-07. I 1905 kjøpte han garden Fiskå i Oddernes herad, og var sidan gardbrukar i lang tid. Han heldt likevel fram som emissær i tida 1907-16, då tilsett i Agder krins av Det norske lutherske Kinamisjonsforbund.

Frå 1916 til 1922 var Belland ordførar i Oddernes herad. Hausten 1918 vart han attåt vald til stortingsmann frå valkrinsen Oddernes, som representant for Venstre. Etter tre år på Tinget vart han attvald hausten 1921, då frå landkrinsen Vest-Agder. Med ytterlegare attval i 1924, 1927 og 1930, vart han verande tingmann til 1933. På Tinget var han medlem 1919-21 i Protokollkomiteen, 1922-24 i Sosialkomiteen og 1925-33 i Kyrkje- og skulekomiteen, der han var nestformann frå 1926. Belland var i si tid medlem av landsstyret i Venstre.

Omframt sjølve stortingsvervet, var Belland medlem i Boligutvalet åt Sosialdepartementet av 1923, Tenestemannskomiteen av 1924, Komiteen om bruken av bygningane på lærarskulen i Holmestrand til døveskule av 1927, Komiteen om døveskulane av 1929. Frå 1935 til -44 og 1946-47 var han medlem i fylkesskulestyret i Vest-Agder. Og i heile 23 år, 1921-44, var han med i avdelingsstyret for Noregs Bank i Kristiansand, formann 1936-42.

## Kjelder
*Stortingsbiografi
Nils Schjerven

**Nils Jakob Andreas Thisted Schjerven** () var ein norsk gardbrukar og politikar frå Lardal i Vestfold, som representerte Vestfold fylke og partiet Høgre på Stortinget 1922-27 og 1931-45. Også sonen Rolf Schjerven var i si tid stortinsgrepresentant for Høgre. 

Schjerven var son til ein gardbrukar. Etter eksamen frå mellomskule i 1899, arbeidde han på Thunes mek. Værksted i Kristiania i to års tid. Sidan gjekk han landbruksskulen på Fosnes i Stokke i Vestfold. I 1905 tok han eksamen ved Bergens tekniske skule, og var ingeniør til 1912. Han tok då over farsgarden Øvre Schjerven i Lardal, i tillegg til gardsdrifta sysla han med trelasthandel og tømmermerking. 

Schjerven var ordførar i Lardal herad 1919-22 og 1928-31. Han var i si tid også formann i likningsnemnda og i fattigstyret i heradet. Elles var han både styremedlem og formann i Vestfold Skogselskap. 

Hausten 1921 vart Schjerven vald til stortingsmann frå Vestfold. Sidan vart han attvald i 1924, men då Høgre tapte mange mandat ved Stortingsvalet 1927, vart han verande 1. varamann i perioden 1928-30. Derimot lukkast å verte vald inn på Stortinget både i 1930, 1933 og 1936, og hadde dermed tingsete til 1945. På Tinget hadde Schjerven plass i Skog- og vassdragskomiteen 1922-27, 1931-33 og 1937-45, som nestformann 1925-27 og 1931-33. Sesjonane 1935 og -36 var han medlem i Landbrukskomiteen. I 1945 vart han utpeikt til styreformann i Noregs Hypotekbank.

## Kjelder
*
Jon R. Aas

**Jon Reinholdt Aas** () var ein norsk gardbrukar og stortingsrepresentant frå Øvre Eiker. Han var stortingsmann for partiet Høgre i tida 1919 til 1945.

Aas var son til ein gardbrukar. Han utdanna seg i 1894 til cand.philol. I 1905 tok han over farsgarden i Øvre Eiker og dreiv han til 1940-åra.

Aas engasjerte seg for partiet Høgre og var medlem i sentralstyret frå 1914 til 1934. Lokalt var han med i heradsstyret i Øvre Eiker 1913-19. Frå 1919 representerte han einmannskrinsen Numedal på Stortinget til 1921. Sidan vart han vald til stortingsmann frå valkrinsen Buskerud fylke både i 1921, 1924, 1927, 1930, 1933, 1936, og vart dermed tingmann heilt til 1945. På Stortinget var han 1919-21 medlem i Skog- og vassdragskomiteen. Perioden 1922-30 hadde han rom i Vegkomiteen, nestformann 1923-30. Deretter var han med i Veg- og jarnbanekomiteen 1931-45, nestformann i komiteen frå 1937. I 1926/27 var han medlem i Riksretten som frikjende Berge-regjeringa. Elles president i Lagtinget 1931-36.

I tida 1928-31 var Aas formann i Den parlamentariske valordningsnemnda av 1927. Han var også formann i Statsbanekomiteen av 1932. Vidare var han frå 1920 medlem av hovudstyret i Vassdrags- og elektrisitetsvesenet, og medlem i Høgskolekomiteen av 1927.

## Kjelder

*
Ali Mohamed Shein

**Ali Mohamed Shein** () er ein tanzaniansk politikar som har vore president på Zanzibar sidan 2010, og var visepresident i Tanzania før det frå 2001 til 2010. Han har utdanning frå Universitetet i Odessa i Sovjetunionen (i dag Ukraina) og ein doktorgrad i medisin frå Newcastle University Medical School i Storbritannia. Shein er den fyrste presidenten på Zanzibar som kjem frå Pemba og ikkje Unguja.
Halat Seltah

**Halat Seltah** (arabisk حالة السلطة) er ei øy i Bahrain. Ho ligg utafor kysten av Muharraq, nær byen Hidd, og naboøya Halat Nuaim. Ho har tradisjonelt vore busett av Al Sulaiti-stamma, som øya er kalla opp etter. Øya er i dag knytt til Muharraq og Halat Nuaim med vegsamband.

## Kjelder

**Denne artikkelen bygger på «[[:en:Halat Seltah|Halat Seltah]]» frå ,  den 6. april 2017.*
Elias Skinlo

**Elias Skinlo** () var ein norsk bonde og bygdediktar frå Breim i Gloppen kommune.
## Bibliografi
### Bøker
*
*
*

### I tidsskrift - eit utval
* [Lokalhistoriske artiklar Sogn og Fjordane](https://vestland.bib.no/cgi-bin/websok-fjognedok?mode=vt&eccl=%26quot;skinlo+elias%26quot;%2fPE+eller+(skinlo%2fPE+og+elias%2fPE)&st=p)
## Kjelder
* Gravminner i Norge
*
## Bakgrunnsstoff
* [Om Elias Skinlo i Lokalhistoriske artiklar Sogn og Fjordane](https://vestland.bib.no/cgi-bin/websok-fjognedok?mode=vt&eccl=%26quot;skinlo+elias%26quot;%2fEO+eller+(skinlo%2fEO+og+elias%2fEO)&st=p)
Hn/Vade retro satana

****** (omsett «Vik, Satan», «Gakk burt, Satan» eller «Vik bak meg, Satan») er dei fyrste ordi av ei katolsk bøn for djevelutdriving. 

Denne bøni gjeng i alle fall attende til millomalderen. Ein hev funni ordleggingi i eit verk frå Kloster Metten i Bayern frå 1415.
## Bøn

Den latinske teksten:


 



(Heile bøni er forkorta på medaljongillustrasjonen, fyrst på krossen og deretter ringen)

Beinveges omsetting:
:Heilag krossen er mitt ljos / Draken er ikkje drotten min
:Vik bak meg, satan / Freist meg aldri med fåfengde gjerningar
:Det du byder på er vondt / Drikk gifta sjølv.

## Soga
«Vade retro satana» liknar ei setning frå markusevangeliet (8:33), der Jesus taler strengt til Peter og segjer «Gakk ut or augo mine, Satan! Du hev ikkje ans for det som er Guds vilje, men berre for det som er menneskevilje.»

«Vade Retro Satana» er framleides ein del av katolsk eksorsisme, det noverande ritualet er i *De exorcismis et supplicationibus quibusdam*.

## Kjeldor
Omar Ali Juma

**Omar Ali Juma** () var ein tanzaniansk politikar som var den sjette visepresidenten i landet frå 1995 til 2001. Før det var han regjeringssjef på Zanzibar frå 1988 til 1995.

## Bakgrunnsstoff
* Political Leaders: Tanzania
Cleopa Msuya

**Cleopa David Msuya** () var ein tanzaniansk politikar som var visepresident i landet frå 1994 til 1995. Før det var han statsminister i Tanzania i to periodar, fyrste gong frå 1980 til 1983, andre gong frå 1994 til 1995.

Msuya studerte ved Makerere universitet i dagens Uganda frå 1952 til 1955, og jobba med sosial utvikling på landsbygda frå 1956 til 1964. Frå 1972 til 1975 var han finansminister i Tanzania, og vart industriminister i 1975. Etter å ha vore industriminister i fem år fekk han den fyrste statsministerperioden sin frå 1980 til 1983, under Julius Nyerere, den fyrste presidenten i Tanzania. Etter det vart han finansminister igjen fram til 1990, då han vart industri- og handelsminister.

I desember 1994 vart Msuya statsminister for andre gong, og var samstundes visepresident i Tanzania, til november 1995. Han pensjonerte seg i 2000.

## Bakgrunnsstoff
Socorrospottefugl

**Socorrospottefugl** (*Mimus graysoni*) er ein kritisk truga spottefuglart som er endemisk for Socorro-øya. Øya er ein del av Revillagigedo-arkipelaget i Stillehavet, og ligg ca. 600&nbsp;km vest for det mexikanske fastlandet. Også slektningen songspottefugl lever på øya.

## Skildring
Denne spottefuglen har ein storleik på gjennomsnittet for den biologiske slekta *[[Mimus]]*, ca. 25 centimeter i kroppslengd og vekt på gjennomsnittleg 75,5 gram. Hofuglar er litt mindre enn hannar, elles er kjønna like. Fjørdrakta er jamn brun på oversida med lysare, nesten kvit underside og mørkare striper på flankane. Drakta skil seg frå andre artar i slekta ved at det manglar kvitt på vengeband og hale. Ho er meir brunleg enn til dømes hos songspottefuglar på øya som er meir grålege.

Socorrospottefugl lever hovudsakleg i umodifisert låg skog ovanfor 600 moh., der han føretrekker lundar av låge vekstar av *Oreopanax* i bergflettefamilien og den endemiske *Guettarda insularis* i maurefamilien. Tidlegare har dei vore utbreidde i lågare høgder.

Fuglane er generelt tilbakehaldne med å flyge, og så seint som på midten av 1900-talet var dei enno lagnadstungt uvarsame; viss dei blir pressa, dei vil heller hoppe vekk enn å ta til vengene, og om dei flyg blir det vanlegvis berre nokre få meter. Både raudhalevåk og storfregattfugl jaktar fuglar med storleik som socorrospottefugl, elles hadde ikkje socorrospottefuglar nokon fiendar på bakken i den opphavlege fauna på øya.

Føda er små virveldyr, restane av landkrabbar, større insekt og frukt. Dei beitar både på bakken og oppover i vegetasjonen, dei kan fange insekt i lufta. Som mange spottefuglar er socorrospottefugl ein art som lever åleine eller saman med partnaren sin og hannar vernar om territorium over fleire sesongar.

Lætet er variert og melodiøst.

Storleiken på populasjonen er estimert til 190-280 individ til saman, trudd å vere stabil, og arten er rekna som kritisk truga av IUCN. Socorrospottefuglen er mest truga av tap av habitat som følgje av beitande villsauar og grashoppa *Schistocerca piceifrons*, og truleg òg predasjon av innførte kattar som kom på 1970-talet.

## Kjelder

**Denne artikkelen bygger på «[[:en:Socorro Mockingbird|Socorro Mockingbird]]» frå ,  den 8. april 2017.*  
 
;Referansar 

## Bakgrunnsstoff
Ola Giæver

**Ola Krogseng Giæver** () var ein norsk kjøpmann og gardbrukar frå Lyngseidet som representerte Troms fylke og partiet Høgre på Stortinget i perioden 1925-27 og var fyrste varamann 1922-24.

Giæver var son til ein kjøpmann. Etter å ha gått mellomskulen i 1901, arbeidde han i handelen til faren på Lyngseidet. Frå 1913 var han medeigar i handelsverksemda til faren, etter 1931 eineeigar. Mellom anna eigde han då Kvitnes i Karlsøy, den største jordeigedomen i Troms fylke.

År 1907 var Giæver med å stifte Lyngen Sparebank, og var 1908-11 formann i forstandarskapet i banken, seinare styreformann 1914-21. Tida 1913 til 1925 var Giæver ordførar i Lyngen. Han var også styreformann i Lyngseidet Elektrisitetsverk A.s.

Giæver var varamann til Stortinget 1922-24 og møtte nokre få veker i slutten av 1922-sesjonen. Valperioden 1925-27 møtte han fast på Stortinget, medlem i Post- og telegrafkomiteen. I 1928 var han så med på si andre bankstifting, Tromsø Forretningsbank, ein bank han var styremedlem i til 1943. Også styremedlem 1937-48 i Lyngen Fløtemeieri, og for andre gong formann i forstandarskapet Lyngen Sparebank (1938-1945).

I november 1942 vart Giæver arrestert og sat fengsla i leiren Krøkebærsletta til jul. Han sat også fengsla frå mai til 10. juli 1943. Hausten 1944 hærsette den tyske krigsmakta eigedomen på Lyngseidet, og Giæver måtte evakuere eigedomen med innbu, husdyr og alt fór.

## Kjelder
*Stortingsbiografi
Nils Steen

**Nils Andreas Steen** () var ein norsk sjømann, fabrikkarbeidar og politikar frå Oslo som representerte Buskerud og Arbeidarpartiet på Stortinget i tida frå 1925 til 1945.

Steen var son til ein fyrmeister. Han reiste til sjøs i 1902, før han åra 1903-06 reiste rundt i Nord-Amerika. Her arbeidde han vekselvis ved anlegg, på farmar og som tømmerhoggar. Sidan tok han sjøen fatt att. Etter å ha teke eksamen ved navigasjonsskulen i Drammen i 1914, var han fyrstestyrmann i tre år. Under nøytralitetsvernet under første verdskrigen gjorde han 1915-16 teneste som underoffiser. I 1917 var han ombord i «Majorka» av Drammen, då båten vart torpedert. Så var han ei tid volontør på kontoret til Den Norske Galosche & Gummivarefabrikk i Mjøndalen, deretter til 1924 massekokar på Krogstad Cellulosefabrik, også den i Mjøndalen.

Steen var medlem av heradsstyret i Nedre Eiker 1919-25 og 1928-37. Han var også medlem i skulestyret og i likningsrådet. Ei tid var han styreformann for den lokale kinematografen. Dessutan var han medlem i arbeidsnemnda for Småbruk- og Boligbanken.

Steen kom med i landsstyret i Arbeidarpartiet hausten 1923, då Norges Kommunistiske Parti braut ut or DNA. Han vart verande landsstyremedlem i fire år. Frå 1925 var han stortingsrepresentant til 1945, vald frå landkrinsen Buskerud. Den fyrste treårsbolken var han medlem i Post- og telegrafkomiteen. Frå 1928 hadde han plass i Sosialkomiteen, frå 1937 som formann i komiteen. Omframt stortingsvervet var han formann i det offentlege Utvalet om arbeidstida på skip m. m. Av 1937, og medlem i Arbeidsfredskommisjonen av 1933. 

Frå 1938 var Steen styrar av Noregs Bank si avdeling i Drammen. I 1945 vart han leiar av Statens Flyktnings- og Fangedirektorat sitt distriktskontor for Buskerud. 

## Kjelder
*